Reisesjekken

Reisesjekken er et norsk underholdningsprogram som gikk på TVNorge fra 1990 til 1997. Helge Hammelow-Berg var programleder, mens Siv Stubsveen var vertinne. Lillebror Sande Larsen spilte piano. Wenche Myhre var programleder for de 16 første programmene,TV-program: TVNorge gjennom 10 år, ep. 1 (1998) men kunne ikke forlenge kontrakten på grunn av andre engasjementer. Hammelow-Berg ledet 450 programmer i perioden 1991 til 1997.VG - Hammelow-Berg i stormdrama (22.11.2001)

Reisesjekken var et såkalt sjekkeprogram der en deltager fikk velge mellom tre utvalgte som satt bak en skjerm og svarte på spørsmål stilt av deltageren. Deltageren skulle på basis av denne informasjonen velge en av de tre. Sammen skulle de reise på en ferietur og siden komme tilbake til programmet og fortelle hvordan det hadde gått. Programmet gikk en gang i uka den første sesongen, men ble fra 1991 utvidet til to sendinger.

Programmet ble en stor suksess for TVNorge og ble en av de argeste konkurrentene til NRKs program på begynnelsen av 1990-tallet. Sammen med Flatlands Casino var Reisesjekken TVNorges store flaggskip på 1990-tallet.Journalisten - Lønnsom outsider (28.11.2008)Rushprint - TVNorge – fra Bartekanal til Reality-kanal (23.8.2004) «Kanalens to store flaggskip de første årene var game showet Casino og sjekkeprogrammet Reisesjekken.»VG - Silje & Sigurd - kjempesuksess (12.4.2000)

Trivia
Den kjente Frp-politikeren Øystein Hedstrøm møtte sin fremtidige kone i dette programmet i 1993.Dagbladet (1.8.2000) «Frp-verstingen Øystein Hedstrøm (53) sier han har alt å takke kona for, kosmetologen Britt Huseby Hedstrøm (51), som han møtte på «Reisesjekken» i 1993.»

 Referanser 

Kategori:Norske gameshow
Kategori:TV-produksjoner på TVNorge
Kategori:Norske TV-produksjoner fra 1990-årene